rejauldu/bengali-wikipedia huggingface dataset:
চীনা বায়বান্তরীক্ষ বিজ্ঞান ও প্রযুক্তি কর্পোরেশন (ইংরেজি China Aerospace Science and Technology Corporation বা সংক্ষেপে CASC) চীনা মহাকাশ কর্মসূচির প্রধান ঠিকাদার প্রতিষ্ঠান। রাষ্ট্রীয় মালিকানাধীন এই প্রতিষ্ঠানটির অধীনস্থ উপ-প্রতিষ্ঠানগুলি বিভিন্ন ধরনের মহাকাশযান, উৎক্ষেপণ যান, কৌশলগত ও চাতুরিমূলক ক্ষেপণাস্ত্র ব্যবস্থা ও ভূপৃষ্ঠস্থিত সরঞ্জাম সামগ্রী নকশা, বিকাশসাধন ও নির্মাণ বা শিল্পোৎপাদন করে থাকে। ১৯৯৯ সালের জুলাই মাসে চীনা সরকারের একটি সংস্কার অভিযানের অংশ হিসেবে এটিকে আনুষ্ঠানিকভাবে প্রতিষ্ঠা করা হয়। এর আগে এটি প্রাক্তন চীনা বায়বান্তরীক্ষ কর্পোরেশনের একটি অংশ ছিল। এর আগে ১৯৫৬ সাল থেকেই এই প্রতিষ্ঠানটি বিভিন্ন রূপে বিদ্যমান ছিল।  মহাকাশ ও জাতীয় প্রতিরক্ষা শিল্পখাতের সামগ্রী ছাড়াও প্রতিষ্ঠানটি যন্ত্রপাতি, রাসায়নিক দ্রব্যাদি, টেলিযোগাযোগ সরঞ্জাম সামগ্রী, পরিবহন সরঞ্জাম সামগ্রী, পরিগণক (কম্পিউটার), চিকিৎসা সেবা দ্রব্যসামগ্রী ও পরিবেশ সুরক্ষামূলক সরঞ্জাম সামগ্রী উৎপাদন করে থাকে। এটি আন্তর্জাতিক বাজারে বাণিজ্যিক রকেট উৎক্ষেপণ সেবা প্রদান করে থাকে। ২০১৩ সালের শেষভাগে এসে এটি নিবন্ধিত মূলধনের পরিমাণ ছিল ২৯ হাজার ৪০২ কোটি রেনমিনবি (চীনা মুদ্রা) এবং এর কর্মচারী সংখ্যা ছিল ১ লক্ষ ৭০ হাজার। প্রতিষ্ঠানটির সদর দফতর চীনের রাজধানী বেইজিংয়ে অবস্থিত। ২০১৭ সালের ডিসেম্বর মাসে এটির মর্যাদা রাষ্ট্রীয় মালিকানাধীন ব্যবসা প্রতিষ্ঠান থেকে পরিবর্তন করে রাষ্ট্রীয় পরিষদের রাষ্ট্রীয় মালিকানাধীন পরিসম্পদ তত্ত্বাবধান ও প্রশাসন কমিশনের অনুমোদিত রাষ্ট্রীয় মালিকানাধীন ব্যবসা প্রতিষ্ঠান বানানো হয়, যার ফলে এর একক মালিক হল ঐ পরিষদ। এছাড়া প্রতিষ্ঠানের বাকি সবকিছু অপরিবর্তিত থাকে।  ২০২১ সালে চীনের ১৪শ পঞ্চবার্ষিকী পরিকল্পনাতে ১৩ হাজার কৃত্রিম উপগ্রহবিশিষ্ট দুইটি নিম্ন ভূ-কক্ষপথ কৃত্রিম উপগ্রহ স্তবক অন্তর্ভুক্ত করা হয়।  এর আগে ২০২০ সালে মার্কিন সরকার চীনা সেনাবাহিনীর সাথে সংশ্লিষ্টতার কারণে প্রতিষ্ঠানটিতে মার্কিন বিনিয়োগ নিষিদ্ধ করে। ২০২২ সালের আগস্ট মাসে প্রতিষ্ঠানটির অন্তর্ভুক্ত কিছু গবেষণা কেন্দ্রকে মার্কিন বাণিজ্য মন্ত্রণালয়ে নিষেধাজ্ঞা তালিকাতে অন্তর্ভুক্ত করা হয়।  তথ্যসূত্র  বহিঃসংযোগ     বিষয়শ্রেণী:চীনা বায়বান্তরীক্ষ বিজ্ঞান ও প্রযুক্তি কর্পোরেশন বিষয়শ্রেণী:গণপ্রজাতন্ত্রী চীনের মহাকাশ কর্মসূচি বিষয়শ্রেণী:চীনের বায়বান্তরীক্ষ কোম্পানি বিষয়শ্রেণী:বেইজিং-ভিত্তিক শিল্প প্রতিষ্ঠান বিষয়শ্রেণী:১৯৯৯-এ প্রতিষ্ঠিত প্রযুক্তি কোম্পানি বিষয়শ্রেণী:বাণিজ্যিক উৎক্ষেপণ সেবা প্রদানকারী বিষয়শ্রেণী:যোগাযোগ কৃত্রিম উপগ্রহ পরিচালক বিষয়শ্রেণী:চীনের পিণ্ডীভূত কোম্পানি বিষয়শ্রেণী:চীনের সরকারি-মালিকানাধীন কোম্পানি বিষয়শ্রেণী:১৯৯৯-এ প্রতিষ্ঠিত চীনা কোম্পানি বিষয়শ্রেণী:চীনা মার্কা বিষয়শ্রেণী:গণপ্রজাতন্ত্রী চীনের প্রতিরক্ষা কোম্পানি
"দ্য অরেঞ্জ অ্যান্ড দ্য গ্রিন" অথবা "দ্য বিগেস্ট মিক্স-আপ" হল একটি হাস্যরসাত্মক আয়ারল্যাণ্ডীয় লোকসংগীত। গানটি এমন একজন পুরুষ সম্পর্কে, যার বাবা ছিল একজন প্রটেস্টান্ট ("অরেঞ্জ") এবং মা ছিল একজন ক্যাথলিক ("গ্রিন")। এই গানটি বর্ণনা করে ধর্মীয় আন্তঃবিবাহের কারণে পুরুষটির বিচার এবং এই ধরনের লালন-পালনের ফলে সে কতটা "বিভ্রান্ত" হয়ে পড়েছিল।  এই গানটি লিখেছেন লিভারপুলের অ্যান্থনি মার্ফি, এবং অনেক ব্যান্ড এটি রেকর্ড করেছেন, যেমন, দ্য আইরিশ রোভার্স, দ্য উলফ টোনস, প্যাডি রেইলি, ব্রবডিংনাগিয়ান বার্ডস, মার্ক গান এবং দ্য স্পিনারস সহ অন্যান্যরা। এটি "দ্য ওয়েয়ারিং অফ দ্য গ্রিন" গানটির মতো একই সুরে গাওয়া হয়, যেটি আরেকটি আইরিশ ব্যালাড "দ্য রাইজিং অফ দ্য মুন" এবং একটি আমেরিকান গান "দ্য আর্মি অফ দ্য ফ্রি"-তে ব্যবহৃত হয়।  ইতিহাস লিভারপুলে অনেক আইরিশ অভিবাসী বসবাস করেন, সেখানে ক্যাথলিকদের সংখ্যা অনেক। অন্যদিকে, প্রটেস্টান্ট অরেঞ্জ অর্ডারও খুব শক্তিশালী। অরেঞ্জ লজ প্রতি বছর জুলাই মাসে, ফাইফ, তবলা এবং ব্যাগপাইপের বাদ্যযন্ত্রের সাথে মিছিল করে, প্রটেস্টান্ট কিং উইলিয়াম অব অরেঞ্জ এবং ক্যাথলিক কিং জেমস দ্বিতীয় এর মধ্যে ১২ জুলাই ১৬৯০ সালের যুদ্ধজয়ের স্মরণে।  দেখুন আরও আয়ারল্যান্ডে রোমান ক্যাথলিক ধর্ম দ্য ট্রাবলস  বিষয়শ্রেণী:ধর্মীয় বহুতা বিষয়শ্রেণী:আইরিশ লোকগান বিষয়শ্রেণী:দ্য ট্রাবলস (উত্তর আয়ারল্যান্ড) সম্পর্কে গান বিষয়শ্রেণী:গানের বছর অনুপস্থিত বিষয়শ্রেণী:ধর্মীয় আন্তঃবিবাহ বিষয়শ্রেণী:ধর্মীয় বহুত্ববাদ
thumb|right|200px|হাইন্‌রিশ ভিল্‌হেল্ম মাটেউস অলবার্স হাইন্‌রিশ ভিল্‌হেল্ম মাটেউস অলবের্স () (১১ই অক্টোবর ১৭৫৮ – ২রা মার্চ ১৮৪০) একজন জার্মান জ্যোতির্বিজ্ঞানী, চিকিৎসক ও পদার্থবিজ্ঞানী। তিনি অলবার্সের হেঁয়ালি আবিষ্কার করেন।  তথ্যসূত্র  বিষয়শ্রেণী:জার্মান জ্যোতির্বিজ্ঞানী বিষয়শ্রেণী:জার্মান পদার্থবিজ্ঞানী বিষয়শ্রেণী:১৭৫৮-এ জন্ম বিষয়শ্রেণী:১৮৪০-এ মৃত্যু বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য বিষয়শ্রেণী:ফরাসি বিজ্ঞান একাডেমির সদস্য বিষয়শ্রেণী:রয়েল সোসাইটির সভ্য
প্রধান বিষয়শ্রেণী: ধর্ম এবং বিশ্বাস   আল্লাহ  বাইবেল  বুদ্ধ  দেবতা  অপদেবতা  গুণ  ঈশ্বর  যীশু  পুরাণ  অতিপ্রাকৃত  প্রার্থনা  ভবিষ্যৎবাণী  কুরআন  ধর্মীয় নৈতিকতা  ধর্মীয় আইন  প্রথা  আধ্যাত্মিকতা  ধর্মতত্ত্ব   বিশ্বাসের পদ্ধতি  ধর্মীয় বিশ্বাস, প্রথা এবং আন্দোলন  অজ্ঞেয়বাদ  আস্তিক্যবাদ  সর্বপ্রাণবাদ  নাস্তিক্যবাদ  শ্বরবাদ  নিয়তিবাদ  ইজোটারিজম  জ্ঞানশিক্ষা রহস্যবাদ  মানবতাবাদ  অদ্বৈতবাদ  একেশ্বরবাদ  অতীন্দ্রিয়বাদ  নব যুগ  পৌত্তলিকতা  সর্বেশ্বরবাদ  বহুঈশ্বরবাদ  শামানবাদ  সংশয়বাদ  অধ্যাত্মবাদ  ধর্মতত্ব  অতীন্দ্রিয়বাদ  একত্ববাদ   বিশ্বের প্রধান ধর্মীয় বিশ্বাস সমূহঃ  অজ্ঞেয়বাদ  নাস্তিক্যবাদ  পিতার পথ  বাহা'ই  বৌদ্ধ  উচ্চ মিনার  চীনা লোকধর্ম  খ্রিস্ট  কনফুসীয়  দ্রুজ  ধর্মের চাকা  হিন্দু  ইসলাম  জৈন  ইহুদি  মর্মন  নব্য পৌত্তলিকতা  রাসটাফারি আন্দোলন  শয়তানের উপাসনা  সাইন্টোলজি  শিখ  প্রেতচর্চা  শিন্তৌ  তাও  টেনরিকিও  একত্ববাদী সর্বজনীনতাবাদ  গুণিন  জরথুস্ত্র   পুরাণ  সাংস্কৃতি অনুসারে পুরাণ  ইব্রাহীমিক ধর্মগ্রন্থ  বৌদ্ধ ধর্মগ্রন্থ  খ্রিস্টান ধর্মগ্রন্থ  হিন্দু ধর্মগ্রন্থ  ইসলামী ধর্মগ্রন্থ  ইহুদি ধর্মগ্রন্থ   আরো দেখুন: ধর্মের সমালোচনা
সাবরিনা গনজালেয পাস্তারস্কি ইলিনয়ের শিকাগোর একজন আমেরিকান পদার্থবিদ। সে একজন কিউবান- আমেরিকান যিনি ম্যাসাচুসেট্‌স ইনস্টিটিউট অব টেকনোলজি থেকে স্নাতক ডিগ্রী অর্জন করেছেন এবং বর্তমানে হার্ভার্ড বিশ্ববিদ্যালয় থেকে স্নাতকোত্তর করছেন। সে বর্তমানে স্ট্রিং তত্ত্ব এবং কণা পদার্থবিজ্ঞান নিয়ে অধ্যায়ন করছেন।Center for the Fundamental Laws of Nature পাস্তারাস্কির বয়স যখন ১২ বছর তখন তিনি FAA1 এর কো-পাইলট দায়িত্ব পালন করেন।Technical Center ১৪ বছর বয়সে সে এমআইটি'র সহায়তা চায় তার একক-ইঞ্জিন বিমানের প্রত্যয়নপত্র সহ যা সে তৈরি করেছিলো।News.com Australia ২১ বছর বয়সে সে হার্ভার্ডে দ্য ট্রায়াঙ্গল এবং স্পিন মেমোরী উপস্থাপন করেন এবং E&M এর জন্য দ্য ট্রায়াঙ্গল সমাপ্ত করেন।Completing the Triangle for E&M ২২ বছর বয়সে সে হার্ভার্ড ফ্যাকাল্টি সম্মেলনে বক্তৃতা দেন যে, তার ধারণাগুলো কৃষ্ণ বিবর কেশে প্রয়োগ করা যাবে কি না।Harvard Faculty Conference slides 7 & 8 সে ব্লু অরিজিন থেকে চাকরির প্রস্তাব পেয়েছেন, যেটি একটি আকাশযান কোম্পানি যা আমাজন ডট কম এর জেফ বেজস প্রতিষ্ঠা করেন। পাস্তারাস্কি নাসা থেকেও চাকরির প্রস্তাব পেয়েছেন।  তথ্যসূত্র  বিষয়শ্রেণী:শিকাগোর পদার্থবিদ বিষয়শ্রেণী:কিউবান বংশোদ্ভূত মার্কিন ব্যক্তি বিষয়শ্রেণী:পোলীয় বংশোদ্ভূত মার্কিন ব্যক্তি বিষয়শ্রেণী:২১শ শতাব্দীর মার্কিন নারী বিষয়শ্রেণী:১৯৯৩-এ জন্ম বিষয়শ্রেণী:২১শ শতাব্দীর মার্কিন নারী বিজ্ঞানী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
হেনরি গ্রাহাম গ্রিন  (; ২ অক্টোবর ১৯০৪ - ৩ এপ্রিল ১৯৯১) ছিলেন একজন ইংরেজ ঔপন্যাসিক। অনেকেই তাকে বিশ্ব শতাব্দীর অন্যতম সেরা লেখক বলে অভিহিত করে থাকেন।গ্রিন (১৯৯৬), পৃ. ৫, ১৮৩। ব্যাপক জনপ্রিয়তার পাশাপাশি সমাদৃত গ্রিন তার জীবনের শুরুতেই গম্ভীর ক্যাথলিক উপন্যাস ও থ্রিলারধর্মী উপন্যাস লিখে প্রধান সারির লেখক হিসেবে সুনাম অর্জন করেন। তিনি ১৯৬৬ ও ১৯৬৭ সালে সাহিত্যে নোবেল পুরস্কারের ক্ষুদ্রতালিকায় অন্তর্ভুক্ত হয়েছিলেন। ৬৭ বছরের সাহিত্য জীবনে তিনি ২৫টির অধিক উপন্যাস রচনা করেছেন।  গ্রিন নিজেকে রোমান ক্যাথলিক ঔপন্যাসিক বলার চেয়ে ঔপন্যাসিক যিনি ক্যাথলিক বলার দাবী জানান। ক্যাথলিক ধর্মীয় বিষয়বস্তু তার বেশিরভাগ লেখনীর মূলভিত্তি, বিশেষ করে তার প্রধান চারটি ক্যাথলিক উপন্যাস - ব্রাইটন রক, দ্য পাওয়ার অ্যান্ড দ্য গ্লোরি, দ্য হার্ট অব দ্য ম্যাটার এবং দি এন্ড অব দি অ্যাফেয়ার; যেগুলোকে ক্যাথলিক উপন্যাসের সুবর্ণ মানদণ্ড বলে অভিহিত করা হয়। তার কয়েকটি কাজ, যেমন দ্য কনফিডেনশিয়াল এজেন্ট, দ্য কোয়ায়েট আমেরিকান, আওয়ার ম্যান ইন হাভানা, দ্য হিউম্যান ফ্যাক্টর এবং দ্য থার্ড ম্যান চলচ্চিত্রের জন্য তার চিত্রনাট্যে আন্তর্জাতিক রাজনীতি ও গুপ্তচরবৃত্তির কর্মকাণ্ড ও ঔৎসুক্যতায় গ্রিনের আগ্রহ প্রকাশ করে।  নির্বাচিত সাহিত্যকর্ম দ্য ম্যান উইদিন (১৯২৯, প্রথম উপন্যাস)  ব্রাইটন রক (১৯৩৮)  দ্য কনফিডেনশিয়াল এজেন্ট (১৯৩৯)  দ্য কোয়ায়েট আমেরিকান (১৯৫৫)  দ্য পাওয়ার অ্যান্ড দ্য গ্লোরি (১৯৪০)  দ্য হার্ট অব দ্য ম্যাটার (১৯৪৮)  দ্য থার্ড ম্যান (১৯৪৯, উপন্যাসিকা যা একই নামের চলচ্চিত্রের চিত্রনাট্য হিসেবে ব্যবহৃত হয়)  দি এন্ড অব দি অ্যাফেয়ার (১৯৫১)  আওয়ার ম্যান ইন হাভানা (১৯৫৮)  দ্য হিউম্যান ফ্যাক্টর (১৯৭৮)   ইট’জ ‍আ ব্যাটলফিল্ড (১৯৩৪)  তথ্যসূত্র  গ্রন্থপঞ্জি    বহিঃসংযোগ           বিষয়শ্রেণী:১৯০৪-এ জন্ম বিষয়শ্রেণী:১৯৯১-এ মৃত্যু বিষয়শ্রেণী:২০শ শতাব্দীর ইংরেজ ঔপন্যাসিক বিষয়শ্রেণী:২০শ শতাব্দীর ইংরেজ নাট্যকার বিষয়শ্রেণী:ইংরেজ পুরুষ ঔপন্যাসিক বিষয়শ্রেণী:ইংরেজ পুরুষ ছোটগল্পকার বিষয়শ্রেণী:ইংরেজ পুরুষ নাট্যকার বিষয়শ্রেণী:ইংরেজ পুরুষ চিত্রনাট্যকার বিষয়শ্রেণী:ইংরেজ পুরুষ সাংবাদিক বিষয়শ্রেণী:ইংরেজ পুরুষ প্রাবন্ধিক বিষয়শ্রেণী:ইংরেজ ভ্রমণকাহিনি লেখক বিষয়শ্রেণী:ইংরেজ স্মৃতিকথাকার বিষয়শ্রেণী:ইংরেজ রোমান ক্যাথলিক লেখক বিষয়শ্রেণী:ইংরেজ রোমান ক্যাথলিক বিষয়শ্রেণী:সুইজারল্যান্ডে ব্রিটিশ অভিবাসী বিষয়শ্রেণী:হার্টফোর্ডশায়ারের লেখক বিষয়শ্রেণী:২০শ শতাব্দীর প্রাবন্ধিক বিষয়শ্রেণী:দ্বিপ্রান্তিক ব্যাধিতে আক্রান্ত ব্যক্তি বিষয়শ্রেণী:লিউকিমিয়ায় মৃত্যু বিষয়শ্রেণী:সুইজারল্যান্ডে লিউকিমিয়ায় মৃত্যু বিষয়শ্রেণী:ইংরেজ নাট্যকার বিষয়শ্রেণী:২০শ শতাব্দীর ইংরেজ প্রাবন্ধিক বিষয়শ্রেণী:ইংরেজ ছোটগল্পকার বিষয়শ্রেণী:২০শ শতাব্দীর ইংরেজ চিত্রনাট্যকার বিষয়শ্রেণী:খ্রিস্টান ঔপন্যাসিক
এই প্রকল্প পাতাতে উর্দু ভাষার শব্দসমূহের (ব্যক্তিনাম ও স্থাননামের) প্রতিবর্ণীকরণের পদ্ধতি বর্ণিত হয়েছে।  উর্দু ভাষা হিন্দুস্তানি ভাষা থেকে উদ্ভূত একটি নব্য ইন্দো-আর্য ভাষা, যা পাকিস্তান ও ভারতে প্রচলিত। এটি পাকিস্তানের রাষ্ট্রভাষা ও ভারতের একটি সরকারী ভাষা। ভাষাটি পারসিক-আরবি লিপিতে লেখা হয়।   প্রতিবর্ণীকরণ সারণি  উর্দু বর্ণ  বর্ণের নাম  আ-ধ্ব-ব রূপ  ধ্বনিগত রূপ  সহজবোধ্য বাংলা রূপ  মন্তব্য   আলিফ়  , ,  or ,    শব্দের শুরুতে আ, ই বা উ;     আলিফ় মাদ্দা     আ    বে     ব    পে      প    তে      ত    টে       ট    সে       স    জীম       জ    চে       চ    বাড়ি হে      হ    খ়ে       খ়    দাল      দ    ডাল        ড    জ়াল      জ়    রে       র    ড়ে       ড়    জ়ে      জ়    ঝ়ে      ঝ়    সীন     স    শীন       শ    সোয়াদ      স    জ়োয়াদ      জ়    তোয়ে      ত    জ়োয়ে     জ়    আইন     ' || |- |  || গ়াইন ||  ||  ||গ় || |- |  || ফ়ে ||   ||  || ফ় || |- |  || ক়াফ় ||  ||  || ক় || |- |  || কাফ় ||  ||  || ক || |- |  || গাফ় ||  ||  || গ || |- |  || লাম ||  ||  || ল || |- |  || মীম ||  ||  || ম || |- |  || নূন ||  ||  || ন || |- |  || নূন গ়ুন্নাহ ||  ||  || ঁ || |- |  || ভ়ও || , ,  or  ||  || ভ়, ঊ, ও যা অ || |- |  || ছোটি হে ||  ||  || হ || |- |  || দো চাশমি হে ||  ||  || হ || |- |  || হামজা ||  ||  || '    ছোতী ইয়ে  , or     ইয় যা ঈ    বাড়ী ইয়ে  , or     এ   আরও দেখুন  উর্দু Category:উর্দু ভাষা
thumb|334x334px|নেপালে মহাভারত পর্বতশ্রেণী। পটভূমিতে চিত্রিত দুর্দান্ত হিমালয় পর্বতশ্রেণী মহাভারত পর্বতশ্রেণী- যাকে নিম্ন হিমালয় বা "হিমাচল" বলা হয় - এটি একটি পূর্ব-পশ্চিম পর্বতশ্রেণী যার উচ্চতা ৩,৭০০ থেকে ৪,৫০০ মিটার (১২,০০০ থেকে ১৪,৫০০ ফুট)। পর্বতচূড়া সহ, পাকিস্তানের সিন্ধু নদী থেকে উচ্চ হিমালয় পর্বতমালার সমান্তরালে উত্তর ভারত, নেপাল, সিকিম এবং ভুটান জুড়ে বিস্তৃত, কিন্তু ব্রহ্মপুত্র নদের কাছাকাছি ভুটানের পূর্ব ভাগে দু'টি পর্বতশ্রেণী মধ্যে পার্থক্য করা কঠিন হয়ে পড়ে। মহাভারত পর্বতশ্রেণীটি দক্ষিণে নিম্ন শিবালিক বা চুরিয়া পর্বতশ্রেণীরও সমান্তরালে রয়েছে। পীর পাঞ্জাল নিম্ন হিমালয়ের বৃহত্তম পর্বত।  'মেইন বাউন্ডারি থ্রাস্ট' নামক একটি বড় ভূ-চ্যুতির  কারণে মহাভারত পর্বতশ্রেণীর দক্ষিণ ঢাল খুব খাঁড়া এবং প্রায় জনহীন। পর্বতচূড়ায় এবং উত্তরাঞ্চলের ঢালে ঢাল আস্তে আস্তে উচু চারণভূমি এবং ছাদযুক্ত ক্ষেত্রগুলিকে সমর্থন করতে পারে। নেপালের ঘনবসতিযুক্ত মধ্য পাহাড়গুলি পর্বতচূড়া বরাবর শুরু হয়ে নিম্ন উপত্যকা ও অন্যান্য "পাহাড়ের" মধ্য দিয়ে উত্তর পর্যন্ত প্রসারিত হয়।  মহাভারত পর্বতশ্রেণী এবং উত্তর পাহাড়ের মধ্যভাগে পাওয়া বেশিরভাগ নৃগোষ্ঠী হিসাবে নেবার, মাগার, গুরুং, তামাং, রাই এবং লিম্বু সহ তিব্বত-বর্মণ সম্পর্ক রয়েছে, তবে সর্বাধিক জনবহুল নৃগোষ্ঠী ইন্দো-ইউরোপীয় হিন্দুরা প্রধানত পাহাড়ি নামে পরিচিত। এদের মধ্যে উচ্চ বর্ণীয় ব্রাহ্মণ এবং ক্ষত্রিয় বা ছত্রি রয়েছে। এসকর্টমেন্টের দক্ষিণে নিম্ন অঞ্চলটি ঐতিহাসিকভাবে ম্যালেরিয়াল এবং সম্ভবত বিবর্তিত অনাক্রম্যতা সহ আদিবাসী লোকেরা বাস করে, বিশেষত থারু এবং মৈথিলির লোকেরা।  তথ্যসূত্র  বহিঃসংযোগ  বিষয়শ্রেণী:ভারতের পর্বতমালা বিষয়শ্রেণী:পাকিস্তানের পর্বতমালা
মোঃ নজরুল ইসলাম খান বাংলাদেশের একজন সাবেক শিক্ষা সচিব। তিনি বর্তমানে ইন্টারন্যাশনাল লিজিং অ্যান্ড ফাইন্যান্সিয়াল সার্ভিসেস লিমিটেডের চেয়ারম্যান এবং স্বাধীন পরিচালক। তিনি  প্রধানমন্ত্রীর কার্যালয়ে প্রধানমন্ত্রী শেখ হাসিনার পিএস-১ ছিলেন।   প্রাথমিক জীবন ও শিক্ষা  নজরুল ইসলামের জন্ম ১ ডিসেম্বর ১৯৫৬ সালে যশোরের মনিরামপুর উপজেলার মশ্বিমনগর গ্রামে। যশোর জেলা সদরে মুসলিম একাডেমিতে ভর্তি হওয়ার আগে তিনি স্থানীয় মাসউইমনগর প্রাথমিক বিদ্যালয়ে পড়াশোনা করেন। তিনি রাজশাহী বিশ্ববিদ্যালয় থেকে সাইটোজেনেটিক্সে এমএসসি এবং বোটানিতে বিএসসি করেছেন।   কর্মজীবন  নজরুল ইসলাম ২০০৮ সালে প্রাথমিক শিক্ষা অধিদপ্তরের মহাপরিচালক ছিলেন।  ২০১১ সালের সেপ্টেম্বরে, নজরুল ইসলাম শিক্ষা মন্ত্রণালয়ের সচিব নিযুক্ত হন। এর আগে, তিনি ডাক, টেলিযোগাযোগ ও তথ্যপ্রযুক্তি মন্ত্রণালয়ের তথ্য ও যোগাযোগ প্রযুক্তি বিভাগের সচিব ছিলেন। এছাড়াও তিনি প্রধানমন্ত্রী শেখ হাসিনার একান্ত সচিব এবং প্রধানমন্ত্রীর কার্যালয়ের বাংলাদেশ প্রোগ্রামে একসেস টু ইনফরমেশনের জাতীয় প্রকল্প পরিচালক ছিলেন।  ২০১৬ সালের মার্চ মাসে নজরুল ইসলাম বঙ্গবন্ধু স্মৃতি জাদুঘরের কিউরেটর নিযুক্ত হন।  নজরুল ইসলাম জাতীয় মজুরি ও উৎপাদনশীলতা কমিশনের চেয়ারম্যান ছিলেন; তিনি ২০১৬ সালে তিনি এইপদে নিযুক্ত হয়েছিলেন।  ২০২০ সালের নভেম্বরে, নজরুল ইসলাম পল্লী সঞ্চয় ব্যাংকের ভারপ্রাপ্ত চেয়ারপারসন নিযুক্ত হন।  নজরুল ইসলামকে হাইকোর্ট বেঞ্চ কোম্পানি ইন্টারন্যাশনাল লিজিং অ্যান্ড ফাইন্যান্সিয়াল সার্ভিসেস লিমিটেডের চেয়ারম্যান নিযুক্ত করেন। ২০২১ সালের জানুয়ারিতে, হাইকোর্ট বিভাগের আরেকটি বেঞ্চ প্রশান্ত কুমার হালদারের সাথে জড়িত থাকার অভিযোগে একটি পিটিশনের ভিত্তিতে তার বিদেশ ভ্রমণ নিষিদ্ধ করার আদেশ জারি করেছিল। বাংলাদেশ সুপ্রিম কোর্টের আপিল বিভাগ আদেশটি স্থগিত করে কারণ তিনি কখনই পিপলস লিজিংয়ের সাথে যুক্ত ছিলেন না এবং হাইকোর্টের কোম্পানি বেঞ্চ কর্তৃক তিনি আন্তর্জাতিক লিজিংয়ের চেয়ারম্যান হিসাবে নিযুক্ত হন।   তথ্যসূত্র   বিষয়শ্রেণী:বাংলাদেশী সরকারি চাকরিজীবী বিষয়শ্রেণী:বাংলাদেশী ব্যাংকার বিষয়শ্রেণী:যশোর জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৫৬-এ জন্ম
লাডু কিশোর স্বাইন একজন ভারতীয় রাজনীতিবিদ ছিলেন, যিনি বিজু জনতা দলের রাজনীতির সাথে যুক্ত ছিলেন। ষোড়শ লোকসভা নির্বাচনে তিনি আসকা লোকসভা কেন্দ্র থেকে লোকসভা সদস্য হিসেবে নির্বাচিত হয়েছিলেন। এর আগে তিনি ওডিশা বিধানসভায় কবিসূর্যনগর বিধানসভা কেন্দ্রের বিধায়ক হিসেবে দায়িত্ব পালন করেছিলেন। তিনি কিডনি রোগে আক্রান্ত হয়ে ২০১৯ সালের ৫ ফেব্রুয়ারি ওডিশার ভুবনেশ্বরের অ্যাপোলো হাসপাতালে মৃত্যুবরণ করেন।  তথ্যসূত্র  বিষয়শ্রেণী:বিজু জনতা দলের রাজনীতিবিদ বিষয়শ্রেণী:১৯৪৭-এ জন্ম বিষয়শ্রেণী:২০১৯-এ মৃত্যু বিষয়শ্রেণী:ভারতীয় রাজনীতিবিদ বিষয়শ্রেণী:ষোড়শ লোকসভার সদস্য বিষয়শ্রেণী:বৃক্কের রোগে মৃত্যু বিষয়শ্রেণী:ওড়িশার লোকসভা সদস্য বিষয়শ্রেণী:ওড়িশা বিধানসভার সদস্য ২০০৪-২০০৯ বিষয়শ্রেণী:গঞ্জাম জেলার ব্যক্তি
রাজা রামমোহন রায় লাইব্রেরি ফাউন্ডেশন  হলো  ভারত সরকারের সংস্কৃতি মন্ত্রণালয় দ্বারা প্রতিষ্ঠিত এবং সম্পূর্ণ অর্থায়নে পরিচালিত একটি কেন্দ্রীয় স্বশাসিত সংস্থা। সংস্থাটির সদর দপ্তর কলকাতায় অবস্থিত এবং পশ্চিমবঙ্গ সমিতি নিবন্ধন আইন ১৯৬১ এর অধীনে নিবন্ধিত। সংস্থাটির উপর লাইব্রেরি সংক্রান্ত বিষয়ে সর্বোচ্চ নীতিনির্ধারণের দায়িত্বসহ একটি নোড়াল সংস্থা যা দেশে পাবলিক লাইব্রেরি পরিষেবা প্রদান এবং ব্যবস্থাগুলিকে সমর্থন করে। ভারতে পাবলিক লাইব্রেরি আন্দোলনকে উৎসাহিত করে যা সংস্থার স্মারকলিপিতে ঊল্লেখিত এবং মূল উদ্দেশ্যের সাথে সঙ্গতিপূর্ণ।   ইতিহাস  ভারতে নবজাগরণের অগ্রপথিক ছিলেন রাজা রামমোহন রায় যিনি শিক্ষাকে সমাজ সংস্কারে বাস্তবসম্মত হাতিয়ার হিসাবে গণ্য করতেন। ১৯৭২ খ্রিস্টাব্দ ছিল তাঁর জন্মদ্বিশতবর্ষ এবং ভারতের স্বাধীনতার রজতজয়ন্তীবর্ষ। সকলের জন্য বই স্লোগান নিয়ে ১৯৭২ খ্রিস্টাব্দে আন্তর্জাতিক পুস্তক বর্ষ উদযাপন অঙ্গীকার নিয়ে কলকাতায় ১৯৭২ খ্রিস্টাব্দের ১১ মে তারিখে প্রতিষ্ঠিত হয়।   উদ্দেশ্য জাতীয় গ্রন্থাগার নীতি- দেশে একটি একটি জাতীয় গ্রন্থাগার নীতি এবং ব্যবস্থা প্রতিষ্ঠা এবং সমর্থন করা; আর্থিক ও কারিগরি সহায়তা- গ্রন্থাগারগুলিকে আর্থিক ও কারিগরি সহায়তা প্রদান; সহায়ক সংস্থা- গ্রন্থাগার উন্নয়নের প্রচারে নিয়োজিত আঞ্চলিক বা জাতীয় সংস্থাগুলিকে আর্থিক সহায়তা প্রদান; গবেষণা প্রচার- গ্রন্থাগার উন্নয়নের সাথে গবেষণা প্রচার করা; দেশের গ্রন্থাগার উন্নয়ন সম্পর্কিত সকল বিষয়ে সরকারকে পরামর্শ প্রদান; গ্রন্থাগার আন্দোলনের প্রচার- সারা দেশে গ্রন্থাগারের সংখ্যা বৃদ্ধি এবং প্রসারকে উৎসাহিত করা; প্রকাশনা এবং তথ্য ভাগাভাগি- প্রাসঙ্গিক সাহিত্য প্রকাশ করা এবং ভারত এবং আন্তর্জাতিকভাবে গ্রন্থাগার উন্নয়নের ধারণা এবং তথ্যের কেন্দ্র হিসেবে কাজ করা; সরকারি উপদেষ্টার ভূমিকা - দেশে গ্রন্থাগার উন্নয়নের সাথে সম্পর্কিত সকল বিষয়ে সরকারকে পরামর্শ দেওয়া।  তথ্যসূত্র  বিষয়শ্রেণী:গ্রন্থাগার বিষয়শ্রেণী:১৯৭২-এ ভারতে প্রতিষ্ঠিত বিষয়শ্রেণী:১৯৭২-এ কলকাতায় প্রতিষ্ঠিত বিষয়শ্রেণী:গ্রন্থাগার ও তথ্য বিজ্ঞান
বিদিতা অশোক বৈদ্য (জন্ম: ১৫ নভেম্বর ১৯৭০) হলেন একজন ভারতীয় স্নায়ুবিজ্ঞানী এবং টাটা মৌলিক গবেষণা প্রতিষ্ঠানের অধ্যাপক। এর আগে তিনি ওয়েলকাম ট্রাস্টের বরিষ্ঠ গবেষণা ফেলো এবং ভারতীয় বিজ্ঞান একাডেমীতে সহকারী হিসাবে কর্মরত ছিলেন। তাঁর গবেষণার মূল ক্ষেত্র হচ্ছে স্নায়ুবিজ্ঞান এবং আণবিক মনস্তত্ত্ব। ২০১৫ সালে তিনি চিকিৎসাশাস্ত্রে তাঁর অগ্রণী অবদানের স্বীকৃতিস্বরূপ ভারতের বিজ্ঞান এবং প্রযুক্তিবিদ্যার ক্ষেত্রের সর্বোচ্চ সম্মান শান্তি স্বরূপ ভটনাগর পুরস্কার লাভ করেছিলেন।  প্রারম্ভিক জীবন ১৯৭০ সালের ১৫ নভেম্বর তারিখে বিদিতা অশোক বৈদ্যের জন্ম হয়েছিল। তাঁর পিতা একজন ঔষধ বিজ্ঞানী এবং মাতা এন্ডোক্রাইনোলজিস্ট। তাঁর কাকা একজন ম্যালেরিয়া পরজীবীবিজ্ঞানী। ছোট থেকে তিনি পিতা, মাতা এবং কাকাকে দেখে অনুপ্রাণিত হয়েছিলেন। কৈশোরকালে তিনি স্তন্যপায়ী প্রাণী বিজ্ঞানী ডাইয়্যান ফশি এবং জেন গুডঅলের থেকে প্রভাবিত হয়েছিলেন। শিক্ষা বিদিতা মুম্বই-এর সেন্ট জেভিয়ার্স কলেজ থেকে জীববিদ্যা ও প্রাণরসায়ন বিষয়ে স্নাতকত্ব লাভ করেন। তিনি ইয়েল বিশ্ববিদ্যালয় থেকে স্নায়ুবিজ্ঞান বিষয়ে ডক্টরেট ডিগ্রী অর্জন করেন। তারপরে তিনি পোস্টডক্টরাল গবেষণার জন্য সুইডেনের ক্যারোলিনস্কা ইনস্টিটিউট এবং যুক্তরাজ্যের অক্সফোর্ড বিশ্ববিদ্যালয়ে যান। ২০০০ সালের মার্চ মাসে তাঁর পোস্ট ডক্টরাল গবেষণা সমাপ্ত হয়।  কর্মজীবন তিনি ২০০০ সালের মার্চ মাসে ২৯ বছর বয়সে টাটা মৌলিক গবেষণা প্রতিষ্ঠানের জীববিজ্ঞান বিভাগে মুখ্য পরিদর্শক হিসেবে যোগদান করেছিলেন। তিনি ২০০০ সাল থেকে ২০০৫ সাল পর্যন্ত ওয়েলকাম ট্রাস্টের বিদেশী বরিষ্ঠ গবেষণা ফেলো এবং ভারতীয় বিজ্ঞান একাডেমির সহযোগী ছিলেন। তিনি স্নায়ুবর্তনীর গবেষণার সঙ্গে জড়িত। জীবনের অভিজ্ঞতা এবং মানসিক বেদনা উপশমকারী বস্তুগুলির (অ্যান্টিডিপ্রেসান্ট) স্নায়ুবর্তনীর উপর ফেলা প্রভাব এবং এই ঘটনাসমূহে করা অনুভব নিয়ন্ত্রণের উপর তিনি গবেষণা করেছেন। এর সঙ্গে তিনি হতাশাগ্রস্ততা এবং জীবনের প্রারম্ভিক পর্যায়ে লাভ করা অভিজ্ঞতা মস্তিষ্কের বর্তনীর উপর ফেলা প্রভাব এবং ব্যবহারিক পরিবর্তনের উপরও গবেষণা করেছেন। তিনি, ২০১৫ সালে, চিকিৎসা বিজ্ঞানে, ভারতের বিজ্ঞান এবং প্রযুক্তিবিদ্যায় সর্বোচ্চ সম্মান  মর্যাদাপূর্ণ শান্তিস্বরূপ ভাটনাগর পুরস্কার লাভ করেন।<  তিনি ইন্টারন্যাশনাল কলেজ অফ নিউরোসাইকোফার্মাকোলজির সোসাইটি ফর নিউরোসায়েন্স এবং এন্ডোক্রাইন সোসাইটিরও অংশ।  পুরস্কার এবং সম্মান ২০১৫ সালে তিনি চিকিৎসাশাস্ত্রে অগ্রগণ্য অবদানের স্বীকৃতিস্বরূপ ভারতের বিজ্ঞান এবং প্রযুক্তিবিদ্যার ক্ষেত্রের সর্বোচ্চ সম্মান শান্তিস্বরূপ ভাটনাগর পুরস্কার লাভ করেছিলেন। এর সঙ্গে তিনি ২০১২ সালে কেরিয়ার উন্নয়নের রাষ্ট্রীয় জীববিজ্ঞান পুরস্কার লাভ করেছিলেন।  তথ্যসূত্র  বিষয়শ্রেণী:ভারতীয় নারী বিজ্ঞানী বিষয়শ্রেণী:সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী বিষয়শ্রেণী:২০শ শতাব্দীর ভারতীয় নারী বিজ্ঞানী বিষয়শ্রেণী:ভারতীয় চিকিৎসাবৈজ্ঞানিক গবেষক বিষয়শ্রেণী:ভারতীয় স্নায়ুবিজ্ঞানী বিষয়শ্রেণী:ভারতীয় নারী চিকিৎসাবৈজ্ঞানিক গবেষক বিষয়শ্রেণী:ভারতীয় নারী স্নায়ুবিজ্ঞানী বিষয়শ্রেণী:জীবিত ব্যক্তি বিষয়শ্রেণী:ইয়েল স্কুল অফ মেডিসিনের প্রাক্তন শিক্ষার্থী
তেওনথার () ভারতের মধ্য প্রদেশ রাজ্যের রেওয়া জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৫১ মিটার (৪৯৫ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে তেওনথার শহরের জনসংখ্যা হল ১৫,২৪৯ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৫৫%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৪৩%। সারা ভারতের সাক্ষরতার হার ৫৯.৫%, তার চাইতে তেওনথার এর সাক্ষরতার হার কম।  এই শহরের জনসংখ্যার ১৯% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
কনুই স্থানচ্যুতি হল যখন হিউমারাস আর কনুই সন্ধিতে উলনার সাথে স্বাভাবিক সংযোগ থাকে না।  লক্ষণগুলির মধ্যে রয়েছে বিকৃতি এবং কনুইতে তীব্র ব্যথা।   জটিলতার মধ্যে থাকতে পারে কনুইয়ের শক্ত হওয়া বা নাড়ানোর পরিসর কমে যাওয়া।    কারণ আঘাত যেমন পড়ে যাওয়া । "Elbow Dislocation - OrthoInfo - AAOS". www.orthoinfo.org. Archived from the original on 21 March 2023. Retrieved 3 July 2023. খেলাধুলার মধ্যে, কুস্তি এবং জিমন্যাস্টিকস সাধারণত জড়িত। Rezaie, N; Gupta, S; Service, BC; Osbahr, DC (July 2020). "Elbow Dislocation". Clinics in sports medicine. 39 (3): 637–655. doi:10.1016/j.csm.2020.02.009. PMID 32446580. চামড়ার ভেতরে কনুইয়ের চারপাশে লিগামেন্টে আঘাতজনিতকারণে হয়। "Elbow Dislocation: Signs and Treatment | The Hand Society". www.assh.org. Archived from the original on 26 March 2023. Retrieved 18 July 2023. রোগ এক্স-রে দ্বারা নির্ণয় করা হয়।  কিছু ধরণ হলো সরল (75%) ক্ষেত্রে, সাধারণত যদি কোন ফ্র্যাকচার না থাকে, এবং জটিল, যখন কোনো ফ্র্যাকচার হয়।    প্রাথমিক চিকিৎসার জন্যে অস্থিসন্ধির পুনঃস্থাপন করতে হয়  তারপরে কনুইটি পিছনের স্ল্যাবে বা 90 ডিগ্রীতে ঝুলিয়ে রাখা যেতে পারে।  যদি সন্ধিটি হ্রাসের পরে পুনরায় সরে যায় বা কোনো একটি ফ্র্যাকচার থাকে তবে অস্ত্রোপচারের প্রয়োজন হতে পারে।  প্রারম্ভিক পর্যায়ে অঙ্গচালনার পরিসর বাড়াতে সুপারিশ করা হয়.   কনুইয়ের স্থানচ্যুতি অস্বাভাবিক  যদিও এটি একটি বড় অস্থিসন্ধির দ্বিতীয় সবচেয়ে সাধারণ স্থানচ্যুতি, বছরে প্রায় ২০,০০০ জনের মধ্যে ১ জনের মধ্যে ঘটে।  Layson, J; Best, BJ (January 2023). "Elbow Dislocation". PMID 31747224. {{cite journal}}: Cite journal requires |journal= (help) এগুলি প্রায়শই ১০ থেকে ২০ বছর বয়সী লোকেদের মধ্যে দেখা যায়, পুরুষরা বেশি প্রভাবিত হয়।    তথ্যসূত্র   ο বিষয়শ্রেণী:হাড়, তরুণাস্থি ও জয়েন্ট পদ্ধতি বিষয়শ্রেণী:অস্থিচিকিৎসাবিদ্যা বিষয়শ্রেণী:Translated from MDWiki